**Vodič za građane za 2023. godinu**

****

**Poštovani građani,**

predstavljamo Vam *Vodič za građane* za 2023. godinu. U njemu je prikazano na koji način Općina Đulovac prikuplja i investira sredstva. Kako bismo Vam omogućili uvid u rad naše Općine i učinili je što transparentnijom nastavljamo s projektom koji se nalazi na Internet stranici [www.proracun.hr](http://www.proracun.hr/) te na našoj službenoj stranici www.djulovac.hr.

Kako bismo Vam pokazali što sve želimo napraviti i za čega smo izdvojili novac iz Proračuna predstavljamo Vam projekt *Vodič za građane*.

I u 2023. godini nastavljamo s ulaganjem u infrastrukturne i komunalne projekte, čija će provedba značajno povećati kvalitetu života naših mještana, stoga planiramo izgradnju, modernizaciju, održavanje i čišćenje komunalne infrastrukture. Planiramo izgradnju asfaltnog igrališta u naselju Mali Bastaj, izgradnja i rekonstrukcija nogostupa u Velikim Bastajima, izgradnja mrtvačnice u Borovoj Kosi, uređenje centra u Đulovcu, rekonstrukcija javnih površina, rekonstrukcija nerazvrstanih cesta, uređenje groblja i okoliša, održavanje čistoće javnih površina, te izgradnja sustava vodoopskrbe i kanalizacije.

Smatramo da su mladi i obrazovani ljudi temelj našeg društva. Kako bismo im pomogli u njihovom daljnjem školovanju i nagradili njihov uspjeh, izdvajamo sredstva iz proračuna za stipendiranje učenika i studenata, te sufinanciramo prehranu osnovnoškolcima. I ove godine nastavljamo sa izgradnjom zgrade dječjeg vrtića Sunce.

S demografskim mjerama nastavljamo i u 2023.godini. Želim da naša Općina bude ugodno mjesto za život koje će udobnošću i blagostanjem rezultirati većim brojem novorođene djece i privući nove stanovnike, stoga roditeljima isplaćujemo novac za novorođenčad.

Obiteljima i pojedincima slabijeg imovinskog stanja na području Općine pomažemo kroz jednokratne novčane pomoći i pomoći za podmirenje troškova stanovanja. Također vodimo brigu o djeci sa posebnim potrebama te o umirovljenicima. Našim umirovljenicima želimo uljepšati blagdane davanjem božićnice.

Nastavljamo s projektom „ZAŽELI“, kroz projekt želimo pružiti potporu zapošljavanju žena koje se nalaze u nepovoljnom položaju na tržištu rada kao i brigu osobama s invaliditetom i starijim osobama.

Bitan segment svakog kraja je njegova povijest i kultura koja ga čini posebnim i jedinstvenim, stoga je nastojimo očuvati i njegovati te udrugama koje djeluju na području naše Općine dajemo donacije kako bi ih podržavali i pomogli u predstavljaju i prikazivanju svega najboljeg iz našeg kraja.

Cilj nam je poticanje bavljenje sportom i sportskim aktivnostima, pogotovo naše mlade i djece. Stoga ulažemo u održavanje sportskih dječjih igrališta te planiramo izgradnju asfaltnog sportskog igrališta u naselju Mali Bastaju.

Poštovani stanovnici izdvojili smo dio projekata koje želimo realizirati u 2023. godini. Pozivamo Vas da i vi svojim prijedlozima i komentarima sudjelujete u donošenju Proračuna za 2023. godinu.

Vaše prijedloge, sugestije i komentare možete ostavljati do 14.12.2022. kada ćemo sve zaprimljeno uzeti u obzir te na sjednici Općinskog vijeća predstaviti, te prihvaćeno uvrstiti u konačan proračun za 2023. godinu.

Općinski Načelnik

Savjetovanje za Prijedlog Proračuna Općine Đulovac za 2023. godinu otvoreno je, više o tome možete pronaći [OVDJE](https://www.proracun.hr/Home/Savjetovanje/cd7aa2f7-dcad-46b1-9b55-cb072a8a3ed2).

**Što je proračun?**

Proračun je akt kojim se procjenjuju prihodi i primici te utvrđuju rashodi i izdaci Općine Đulovac za proračunsku godinu, a sadrži i projekciju prihoda i primitaka te rashoda i izdataka za slijedeće dvije godine.

U ovom Vodiču za građane bit će prikazan sažetak prijedloga proračuna Općine Đulovac za 2023. godinu s najvažnijim smjernicama razvoja Općine Đulovac koji pojašnjava planove i aktivnosti. Ovim pregledom Općinskog proračuna želimo omogućiti svim građanima uvid u prihode i rashode Općine Đulovac kako bi imali transparentnu i potpunu informaciju o tome gdje i kako se troši općinski novac, kao i da bismo potaknuli sve građane na aktivno sudjelovanje u komentiranju, predlaganju i sugeriranju Općinskog proračuna.

Prijedlog proračun možete pronaći [ovdje.](https://www.proracun.hr/Home/GetPdf?fileName=https://mobes.blob.core.windows.net/mobesproracuni/Op%C4%87ina%20%C4%90ulovac/Savjetovnaje/13df1643-ad8c-45ae-a54c-cb206a4c11ad_Prijedlog%20nacrta%20%20Prora%C4%8Duna%20Op%C4%87ine%20%C4%90ulovac%20za%202023.%20godinu%20i%20projekcije%20za%202024.%20i%202025.%20godinu.pdf)

**Proračun sadržava:**

1. **Opći dio** proračuna sačinjavaju:

• Račun prihoda i rashoda u kojem su prikazani svi prihodi i rashodi prema ekonomskoj klasifikaciji (npr. prihodi od poreza, imovine, pristojbi te rashodi za nabavu nefinancijske imovine, rashodi za usluge tekućeg i investicijskog održavanja, rashodi za zaposlene, financijski rashodi).

• Račun zaduživanja/financiranja koristi se u trenutku kada postoje viškovi ili manjkovi. Na računu zaduživanja/financiranja prikazuju se izdaci za financijsku imovinu i otplate zajmova te primici od financijske imovine i zaduživanja.

**Slikoviti prikaz općeg dijela proračuna:**

Račun prihoda i rashoda prikazuje prikupljena i potrošena sredstva u toku jedne godine s toga se on sastoji od prihoda i rashoda. Račun zaduživanja/financiranja sastoji se od: primitaka od financijske imovine i zaduživanja te izdataka za financijsku imovinu i otplate zajmova. Na račun zaduživanja/financiranja upisuju se viškovi nastali većim prilivom prihoda od rashoda te manjkovi nastali većim odlivom sredstava u rashode od priliva prihoda.

1. **Poseban dio** proračuna sačinjava:

plan rashoda i izdataka raspoređen po organizacijskim jedinica (odjelima) i proračunskim korisnicima iskazanih po vrstama te raspoređenih u programe koji se sastoje od aktivnosti i projekata.

Treba napomenuti da Proračun nije statičan akt već se sukladno Zakonu može mijenjati tijekom proračunske godine. Ta izmjena se naziva rebalans proračuna. Procedura izmjena/rebalansa Proračuna identična je proceduri njegova donošenja.

**Proračunski korisnici:**

Proračunski korisnici su ustanove, tijela javne vlasti kojima je JLS osnivač ili suosnivač. Financiranje proračunskih korisnika je većim dijelom iz proračuna svog osnivača ili suosnivača. Proračunski korisnici JLS mogu biti: dječji vrtići, knjižnice, javne vatrogasne postrojbe, muzeji, kazališta, domovi za starije i nemoćne osobe.

**Zakoni i sankcije**

Proračun se donosi za jednu fiskalnu (proračunsku) godinu. Kod nas se fiskalna godina poklapa s kalendarskom i traje od 01. siječnja do 31. prosinca. Jedini ovlašteni predlagatelj Proračuna je Općinski načelnik. Općinski Načelnik jedinice lokalne samouprave odgovoran je za zakonito planiranje i izvršavanje proračuna, za svrhovito, učinkovito i ekonomično raspolaganje proračunskim sredstvima. Proračun donosi (izglasava) Općinsko vijeće do kraja godine. Ako se ne donese proračun prije početka proračunske godine, privremeno se, a najduže za prva tri mjeseca proračunske godine, na osnovi odluke o privremenom financiranju koja mora biti donesena do 31. prosinca, nastavlja financiranje poslova, funkcija i programa tijela jedinica lokalne i područne samouprave i drugih proračunskih i izvanproračunskih korisnika.

U slučaju kada je raspušteno samo Općinsko vijeće, a općinski načelnik nije razriješen, do imenovanja povjerenika Vlade Republike Hrvatske, financiranje se obavlja izvršavanjem redovnih i nužnih rashoda i izdataka temeljem odluke o financiranju nužnih rashoda i izdataka koju donosi općinski načelnik.

Po imenovanju povjerenika Vlade Republike Hrvatske, općinski načelnik predlaže povjereniku novu odluku o financiranju nužnih rashoda i izdataka u koju su uključeni ostvareni prihodi i primici te izvršeni rashodi i izdaci u vremenu do dolaska povjerenika. Ako se do 31. ožujka ne donese proračun, povjerenik donosi odluku o financiranju nužnih rashoda i izdataka za razdoblje do donošenja proračuna.

**PRIHODI I PRIMICI**

**Ukupni prihodi i primici Općine Đulovac za 2023. godinu planirani su u iznosu od 2.079.812,00 eura**

Prihodi poslovanja Općine Đulovac za 2023. godinu planirani su u iznosu od 2.039.996,00, a čine ih:

1. Prihodi od poreza planirani u iznosu od 952.150,00 kn eura
2. Pomoći iz inozemstva (darovnice) planirani u iznosu od 772.225,00 eura
3. Prihodi od imovine planirani u iznosu od 100.347,00 eura
4. Prihodi od administrativnih pristojbi i po posebnim propisima planirani u iznosu od 214.611,00 eura
5. Prihodi od prodaje proizvoda i roba te pruženih usluga i prihoda od donacija planirani u iznosu od 663,00 eura

**Prihodi od prodaje nefinancijske imovine** planirani su u iznosu od 39.816,00 eura

**RASHODI I IZDACI**

**Ukupni rashodi i izdaci Općine Đulovac za 2023. godinu planirani su u iznosu od 2.079.812,00 eura**

**Rashodi poslovanja**

Rashodi poslovanja Općine Đulovac za 2023. godinu planirani su u iznosu od 1.043.795,00 eura, a čine ih:

1. Rashodi za zaposlene planirani u iznosu od 327.922,00 eura
2. Materijalni rashodi planirani u iznosu od 367.095,00 eura
3. Financijski rashodi planirani u iznosu od 5.904,00eura
4. Subvencije planirani u iznosu od 9.422,00 eura
5. Pomoći dane u inozemstvo i unutar općeg proračuna planirane u iznosu od 8.626,00 eura
6. Naknade građanima i kućanstvima na temelju osiguranja i druge naknade planirane u iznosu od 149.973,00 eura
7. Ostali rashodi planirani u iznosu od 174.853,00 eura,

**Rashodi za nabavu nefinancijske imovine**

Rashodi za nabavu nefinancijske imovine planirani u iznosu od 763.937,00 eura, a čine ih:

1. Rashodi za nabavu proizvedene dugotrajne imovine planirani u iznosu od 724.121,00 eura
2. Rashodi za dodatna ulaganja na nefinancijskoj imovini planirani u iznosu od 39.816,00 eura

**Izdaci za financijsku imovinu i otplate zajmova planirani u iznosu od 272.080,00 eura**

**OPIS POSEBNOG DIJELA PRORAČUNA**

**Predstavničko i izvršno tijelo program 1001 Javna uprava planirano u iznosu od 59.723,00 eura**

1. Za donošenje akata panirano je 55.742,00 eura
2. Za provedbu izbora planirano je izdvojiti 2.654,00 eura
3. Za naknade štete pravnim i fizičkim osobama planirano je 1.327,00 eura

**JEDINSTVENI UPRAVNI ODJEL 1.615.497,00 eura**

**Program 1002 Javna uprava i administracija planirano u iznosu od 375.150,00 eura**

1. Za stručno, administrativno i tehničko osoblje planirano je 153.790,00 eura,
2. Za pripremanje akata iz djelokruga JUO planirano je 110.408,00 eura;
3. Za otplatu primljenih zajmova planirano je 41.806,00 eura;
4. Za opremanje JUO planirano je 69.146,00 eura.

**Program 1003 Održavanje komunalne infrastrukture planirano u iznosu od 155.209,00 eura**

1. Za održavanje čistoće javnih površina planirano je 34.507,00 eura
2. Za javnu rasvjetu planirano je 70.341,00 eura;
3. Za održavanje komunalne infrastrukture i objekata planirano je 33.374,00 eura;
4. Za deratizaciju i dezinsekciju planirano je 7.299,00 eura za rashode za usluge;
5. Za javne radove planirano je 9.688,00 eura.

**Program 1004 Izgradnja objekata planirano u iznosu od 602.552,00 eura**

1. Za projektnu dokumentaciju planirano je 19.906,00 eura ;
2. Za kapitalne donacije mjesnoj samoupravi planirano je 53.087,00 eura;
3. Za cestovnu infrastrukturu planirano je 484.435,00 eura;
4. Za izgradnju sustava vodoopskrbe i kanalizacije planirano je 42.470,003 eura ;
5. Za rekonstrukciju javnih površina i spomenika planirano je 2.654,00 eura;

**Program 1005 Organiziranje i provođenje zaštite spašavanja planirano u iznosu od 53.218,00 eura**

1. Za redovnu djelatnost JVP-a, DVD-a, HGSS-a i CZ-a planirano je 49.901,00 eura,
2. Za izradu plana zaštite od požara planirano je 2.654,00 eura
3. Za kapitalne donacije DVD-u planirano je 663,00 eura.

**Program 1006 Poticanje i razvoj proizvodnje planirano u iznosu 11.412,00 eura**

1. Za poticanje poljoprivredne proizvodnje planirano je 2.786,00 eura
2. Za potporu rada poljoprivrednih udruga planirano je 1.990,00 eura
3. Za poticanje gospodarstva planirano je 6.636,00 eura

**Program 1007 Socijalna skrb planirano je 135.241,00 eura**

1. Za pomoć obiteljima i pojedincima planirano je 44.328,00 eura
2. Za ostale programe socijalne skrbi planirano je 90.913,00 eura,

**Program 1008 Obrazovanje – Dječji vrtić Sunce planirano u iznosu od 29.994,00eura**

1. Za predškolsko obrazovanje planirano je 1.327,00 eura za
2. Za osnovnoškolsko obrazovanje planirani je iznosu od 22.031,00 eura;
3. Za visokoškolsko obrazovanje planirano je 6.636,00 eura

**Program 1009 Sport i rekreacija planirano u iznosu od 59.060,00 eura**

1. Za poticanje sportskih aktivnosti planirano je 7.963,37 eura;
2. Za uređenje objekata za sport i rekreaciju planirano je 51.097,00 eura

**Program 1010 Kultura planirano u iznosu od 1.326,00 eura**

1. Za poticanje kulturnih aktivnosti planirano je 663,00 eura
2. Za ulaganje u kulturne objekte planirano je 663,00 eura

**Program 1011 Razvoj civilnog društva planirano u iznosu od 192.335,00 eura**

1. Za udruge iz domovinskog rata panirano je 1.393,00 eura,
2. Za humanitarno – socijalne udruge planirano je 6.103,00 eura,
3. Za vjerske zajednice planirano je 13.272,00 eura
4. Za nacionalne manjine planirano je 7.962,00 eura,
5. Za program „Zaželi“ planirano je 163.605,00 eura,

**Za proračunskog korisnika dječjeg vrtića Sunce planirano je 331.595,00 eura.**

**Program 1012 Redovna djelatnost dječjeg vrtića Sunce** planirano u iznosu od 99.331,00 eura za troškove financiranja redovne djelatnosti.

**Program 1013 Izgradnja ustanove za predškolski odgoj djece** planirano je u iznos od 232.264,00 eura za otplatu kredita DV Sunce

**GLAVA 00121 PRORAČUNSKI KORISNIK JU KOMUNAL ĐULOVAC**

**Program 1014 Redovna djelatnost JU komunal** planirano je u iznosu od 72.997,00 eura